
Ovaj ugovor zaključen je  između:

Ministarstva prosvjete, nauke i inovacija sa sjedištem u Podgorici, ul. Vaka Đuroviča bb, PIB: 02014432, koga zastupa  Marko Šljukić, sekretar (u daljem tekstu: Naručilac)

i

Satellite Broadbend Service Network Montenegro sa sjedištem u Podgorici, ulica Kralja Nikole broj 202, PIB: 02771454, koga zastupa Ljiljana Vuković, direktor (u daljem tekstu:  Izvršilac).

PREDMET UGOVORA

Član 1

Predmet ovog Ugovora je pružanje usluge satelitskog interneta za potrebe Ministarstva prosvjete, nauke i inovacija – satelitsko povezivanje na internet za osnovne  škole u ruralnom području čiji je osnivač Crna Gora i koje posjeduju opremu, prema Tenderskoj dokumentaciji za pregovarački postupak bez prethodnog objavljivanja poziva za nadmetanje broj 6/25 od 26.08.2025. godine, ponudi Izvršioca broj 139382 od 04.09.2025. godine i Odluci o izboru najpovoljnije ponude broj 24-01-426/25-8135/5 od 23.09.2025. godine.

Član 2

Izvršilac se obavezuje da će pružiti usluge navedene u članu 1 ovog Ugovora, u svemu prema Tenderskoj dokumentaciji, prihvaćenoj ponudi i Odluci o izboru najpovoljnije ponude, iz člana 1 ovog ugovora, koji čine sastavni dio ovog ugovora.


 CIJENA I NAČIN PLAĆANJA

Član 3

Ukupna cijena za usluge navedene u članu 1 ovog Ugovora iznosi 30.158,4 eura bez PDV a, PDV iznosi 6.333,26 eura, odnosno 36.491,66 eura sa PDV-om.

Naručilac će za predmetne usluge plaćanje vršiti sukcesivno, u roku od 30 dana od dana dostavljanja fakture od strane Izvršioca, sa pozivom na broj ugovora na osnovu kojeg se vrši plaćanje, na žiro-račun Izvršioca broj 555-9000559552-33, kod Addiko banke Crne Gore.
 

  ROK

Član 4

Ugovor se zaključuje na odredjeno vrijeme, odnosno na godinu dana od dana stupanja na snagu istog.

OBAVEZE UGOVORNIH STRANA

Član 5

Izvršilac se obavezuje:
· da usluge koje su predmet ovog Ugovora izvodi u skladu sa važećim zakonskim propisima, normativima i standardima za ovu vrstu posla;
· da rukovodi izvršenjem svih usluga;
· da odmah, po zahtjevu Naručioca, pristupi otklanjanju uočenih nedostataka i propusta u obavljanju posla; 
· da nadoknadi svu štetu Naručiocu, koja bude prouzrokovana nesavjesnim ili nekvalitetnim radom.


Član 6

Naručilac se obavezuje: 
· da će plaćanje vršiti na način predviđen ovim ugovorom.
· da će obavijestiti Izvršioca, bez odlaganja, o uočenim nedostacima i propustima u obavljanju posla.


 RASKID UGOVORA

Član 7

Ovaj ugovor može se raskinuti sporazumno ili po zahtjevu jedne od strana ugovora, ako su nastupili bitni razlozi za raskid ugovora.

Ugovorne strane su saglasne da do raskida ovog ugovora može doći ako Izvršilac ne bude izvršavao svoje obaveze na način predvidjen Ugovorom.

U slučaju kada lice određeno za nadzor ustanovi da usluge koje su predmet ovog ugovora odstupaju od traženog i da se ne izvršavaju u skladu sa ovim ugovorom, obavijestiće pismenim putem (mejlom ili faksom) Izvršioca o navedenim okolnostima i dati mu rok za otklanjanje nedostataka odmah istog dana, a najkasnije narednog dana.
Ako Izvršilac, i pored upozorenja i zahtjeva lica odredjenog za nadzor, ne otkloni uočene nedostatke i nastavi sa nekvalitetnim pružanjem usluga Naručioc može aktivirati garanciju za dobro izvršenje Ugovora i raskinuti Ugovor.      

GARANCIJA ZA DOBRO IZVRŠENJE
Član 8
Izvršilac je dužan da, u skladu sa uslovima iz Tenderske dokumentacije, uz potpisan ugovor, naručiocu dostavi Garanciju za dobro izvršenje ugovora u iznosu od 5% od vrijednosti Ugovora, sa rokom važenja 30 (trideset) dana dužim od roka važenja Ugovora, koju će Naručilac aktivirati ako raskid ugovora nastane zbog neispunjenja ugovorenih obaveza nastalih činjenjem ili nečinjenjem izvršioca.


ANTIKORUPCIJSKA KLAUZULA

Član 9

Ugovor o javnoj nabavci zaključen uz kršenje antikorupcijskog pravila iz člana 38 Zakona o javnim nabavkama Crne Gore, ništav je. 


OSTALE ODREDBE

Član 10

Izvršilac i njegovo osoblje se obavezuje da u toku važenja ovog Ugovora, kao i u roku od dvije godine po isteku ovog ugovora, ne iznose bilo kakve službene ili povjerljive informacije u vezi ovog ugovora, poslova i aktivnosti Naručioca, bez prethodne pisane saglasnosti Naručioca.

Član 11

Eventualne nesporazume koji mogu da se pojave u vezi ovog ugovora ugovorne strane će pokušati da  riješe sporazumno.

Ukoliko sporovi između ugovornih strana ne budu riješeni sporazumno i u duhu dobrih poslovnih običaja, nadležan je sud u Podgorici.



STUPANJE NA SNAGU

Član 12

Ovaj ugovor stupa na snagu danom potpisivanja od strane ovlašćenih zakonskih zastupnika strana ugovora.


PRIMJERCI UGOVORA

Ovaj ugovor je pravno valjano zaključen i potpisan od dolje navedenih ovlašćenih zakonskih zastupnika strana ugovora i sačinjen je u 6 (šest) istovjetna primjerka, od kojih po 3 (tri) primjerka za Naručioca i  Izvršioca.



U Podgorici, dana  ______________





                      IZVRŠILAC                                                                     NARUČILAC
Satellite Broadbend Service Network                     Ministarstvo prosvjete, nauke i inovacija
                     Montenegro    
                 IZVRŠNI DIREKTOR	         SEKRETAR
              Ljiljana Vuković,direktor	                          Marko Šljukić




